Аляксей Іваноў

**Аляксей Іваноў** ( 19 лютага 1997 году) — беларускі футбаліст, абаронца менскага «Дынама».

## Кар’ера
### Клюбная
Выхаванец футбольнага клюбу «Менск», з 2014 году пачаў выступаць за клюбны дубль і хутка замацаваўся ў ягоным складзе. 8 лістапада 2014 году дэбютаваў у Найвышэйшай лізе ў асноўнай камандзе «Менску», выйшаўшы на замену ў канцы матча супраць магілёўскага «Дняпра» (2:0). У сэзоне 2015 году працягваў гуляць за дубль, таксама выйшаў на замену ў адным матчы Найвышэйшай лігі. У ліпені 2016 году на правах арэнды далучыўся да берасьцейскага «Дынама», дзе замацаваўся ў асноўным складзе на пазыцыі левага абаронцы. У студзені 2017 году быў выкуплены берасьцейскім клюбам. У першай палове сэзона 2017 году зьяўляўся на полі нерэгулярна, а потым увогуле страціў месца ў асноўным складзе і пачаў выступаць за дубль.

У пачатку 2018 году прайшоў два турэцкія зборы з «Дынама», пасьля чаго ў лютым 2018 году далучыўся да сталічнага «Промня», які неўзабаве дамовіўся аб арэндзе абаронцы на сэзон 2018 году. У «Промні» замацаваўся ў пачатковым складзе. У сьнежні 2018 году па заканчэньні арэнды вярнуўся ў Берасьце. У першай палове 2019 году выступаў за дубль дынамаўцаў, за асноўную каманду згуляў толькі ў адным матчы Кубка Беларусі. У жніўні 2019 году скасаваў кантракт зь берасьцейскім клюбам і неўзабаве ў якасьці свабоднага агента вярнуўся ў «Менск». У 2019 годзе звычайна гуляў у першай адзінаццытцы менчукоў, а ў сэзоне 2020 году часьцей заставаўся на лаўцы запасных.

У студзені 2021 году падпісаў кантракт з «Гомлем», дзе хутка замацаваўся ў стартавым складзе. У студзені 2022 году перайшоў у «Тарпэда-БелАЗ». Пачынаў сэзон 2022 году ў пачатковым складзе каманды, а зь лета часьцей заставаўся на лаве запасных. У сьнежні 2022 году па заканчэньні кантракту пакінуў жодзінскі клюб. У студзені 2023 году стаў гульцом мазырскай «Славіі», з трэнэрам якой Іванам Біёнчыкам працаваў раней у «Промні» і «Гомлі». У студзені 2024 году падоўжыў кантракт з клюбам, застаючыся адным з асноўных абаронцаў каманды. Асабліва ўдалым для абаронцы быў сэзон 2025 году, у якім футбаліст ня толькі стаў уладальнікам бронзавага мэдаля, але таксама правёў сем галоў у Найвышэйшай лізе, стаўшы самым выніковым абаронцам чэмпіянату. Пагатоў, Іваноў быў улучаны ў сымбалічную зборную А айчыннага першынства. 8 студзеня 2026 году прыяднаўся да складу сталічнага «Дынама», куды празь некаторы час таксама далучыўся ягоны былы аднаклюбнік з мазырскай каманды Ўладзіслаў Полаз.

### Міжнародная
Увосень 2015 года ў складзе зборнай Беларусі (да 19 гадоў) браў удзел у кваліфікацыйным раўндзе чэмпіянату Эўропы, дзе адзначыўся голам у браму зборнай Сан-Марына. 11 лістапада 2016 году дэбютаваў у зборнай Беларусі (да 21 году) ў таварыскім матчы супраць зборнай Украіны, адгуляўшы ўсе 90 хвілінаў на пазыцыі левага абаронцы. Выступаў складзе моладзевай зборнай да канца 2018 году, пры гэтым у апошні свой год быў асноўным абаронцам каманды.
 
## Дасягненьні
**«Дынама» Берасьце**:
* Уладальнік Кубка Беларусі: 2017

**«Славія»**:
* Бронзавы прызэр чэмпіянату Беларусі: 2025
* У сьпісе 22 найлепшых футбалістаў чэмпіянату Беларусі: 2025

## Статыстыка

## Крыніцы

## Вонкавыя спасылкі
* Профіль на сайце «Менску»
* Статыстыка «ПБ-Инфо»

Катэгорыя:Беларускія футбалісты